Foto's: Só lyk SA se nuwe 'Bachelor' | Maroela Media
M-Net het pas bekendgemaak wie die man is wie se soeke na liefde op televisie gaan afspeel in die tweede seisoen van The Bachelor SA.
Marc Brent Buckner word beskryf as "sag op die oog, volwasse, humoristies, vol energie, slim, avontuurlustig, barmhartig en lief vir reis".
Buckner is 'n valutahandelaar en belegger van Kaapstad en besit talle eiendomme. Hy het 'n passie vir fiksheid en is 36 jaar oud.
"Marc is die soort man wat hart en siel is in alles wat hy doen. Maar wanneer jy daardie glinster in sy oog raaksien en die geleentheid het om 'n gesprek met hom te voer – oor 'n wye verskeidenheid onderwerpe, van omgewingskwessies tot motorfietse, sielkunde en gesondheid – is daar net een manier om hom te beskryf: Troumateriaal!" het Landi Lombard, hoof van bemarking by M-Net, ges.
Wanneer Marc nie tyd saam met sy gunstelingmens in die wêreld, sy ma, deurbring nie, is hy óf besig om die ekonomie te ontleed óf om een van sy talle buitemuurse sportsoorte te beoefen.
Snorkel, stap, kajak, valskermspring en om piekniek te hou by 'n plek met 'n mooi uitsig tel onder sy gunstelingaktiwiteite.
Marc Brent Buckner (Foto: Facebook)
"Dit is vir hom baie belangrik om vertroue in 'n verhouding te bou. Om betekenisvolle gesprekke oor 'n glas wyn te hê en kos te maak saam met sy geliefde is vir Marc waardevol," het Lombard gesê.
Wanneer Marc sy vrou gevind het, wil hy graag sy eie groentetuin kweek en 'n gesin begin.
Marc is geen vreemdeling voor die kamera nie omdat hy al sedert 16-jarige ouderdom sy lyf model hou. Hy was ook al in 'n paar rolprente en musiekvideo's en was, soos verlede jaar se "Bachelor", Lee Thompson, op die voorblad van die tydskrif Men's Health.
"Ek het geen vooropgestelde idees van wie die vrou moet wees [wat ek kies] nie; partykeer werk teenoorgesteldes die beste saam. Ek kan nie wag om gehaltetyd saam met elk van die uiteenlopende groep vroue deur te bring nie," het Marc gesê.
Enkellopende vroue wat ouer as 21 is, kan hier inskryf om mee te ding om Marc se hart. Inskrywings sluit Woensdag 11 September om middernag.
Marc Brent Buckner
'Survivor SA': 'Dit is vernederend'
Ek lees als en sien die man is 120%. Die dame wat hom gaan kry sal beslis n 100% moet wees.
Al wat pla is, sal hy nog n vrou in sy lewe kan hanteer. Dalk gaan daar n skoonmoeder probleem wees.
Ek het nie die hele berig gelees, maar sjoe dankie vir die fotos Maroela.
Neeeee wat! soek eerder n boerman`met nederig en eenvoudig en baie liefde en man van God dit oorgenoeg.
Net omdat iemand enkellopend is beteken nie daar is iets fout met hulle nie. Ek het 5 goeie mans vriende enkel is, vir verskillende redes. Hul was almal al in verskillende langtermyn verhoudings. Hul is almal baie slim (wiskundiges, ingeneurs en 'n vlienier), suksesvol, aantreklik en fantastiese mense. Party van hulle het hul vingers verbrand, ander is net baie kieskeurig en wil seker maak dat hul nie met iemand deurmekaar raak wat nie by hulle pas nie. Die idee dat mens saam iemand anders moet wees om gelukkig te wees is nonsens. Party mense is baie gelukkig op hul eie.… Lees meer »